2. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Α.2677/459 της 4/19 Ιουν. 1979  (ΦΕΚ Β΄ 559) Περί όρων παραγωγής και μεταφοράς προϊόντων αλιείας για το χαρακτηρισμό τους ως «ελληνικής καταγωγής». Έχοντας υπόψη: α)Τις διατάξεις του άρθρ. 6 του Νόμ. 827/78, με τις οποίες εξουσιοδοτείται ο Υπουργός των Οικονομικών, για τον καθορισμό των όρων παραγωγής και μεταφοράς στη χώρα προϊόντων αλιείας. β)Το αριθ. 28364/2121/1979 έγγραφο του Υπουργείου Γεωργίας, με το οποίο επισημαίνεται η ανάγκη της απλουστεύσεως των διαδικασιών και της διευκολύνσεως της εισαγωγής στη χώρα, αλιευτικών προϊόντων υπερποντίου αλιείας. γ)Το πόρισμα της σχετικής ερεύνης που διενήργησε επί του όλου θέματος ο αρμόδιος Επιθεωρητής Τελωνείων. δ)Τη σχετική εισήγηση της Υπηρεσίας, αποφασίζουμε: Όροι παραγωγής Άρθρ.1.-1.Θεωρούνται παραχθέντα από πλοία ελληνικής σημαίας ή ελληνικών συμφερόντων, τα προϊόντα αλιείας τα οποία αλιεύτηκαν αποκλειστικά από τ’ ανωτέρω πλοία, ως και τα προερχόμενα εκ της επεξεργασίας αυτών προϊόντα και υποπροϊόντα. 2.Η κατάψυξη και η συντήρηση γενικότερα των προϊόντων αλιείας, μέχρι της προωθήσεως τους στη χώρα, σε εγκαταστάσεις τρίτων, δεν συνεπάγεται την απώλεια της, σύμφωνα με την ανωτέρω έννοια, ελληνικής παραγωγής. Όροι μεταφοράς Άρθρ.2.-Η μεταφορά των κατά το προηγούμενο άρθρο παραχθέντων προϊόντων αλιείας, μπορεί να γίνει με οποιοδήποτε μέσο μεταφοράς ελληνικής ή αλλοδαπής ιθαγενείας, είτε απευθείας από τα αλιευτικά πεδία, είτε μετά προηγουμένη αποβίβαση αυτών, υπό το καθεστώς της διαμετακομίσεως στο έδαφος τρίτων χωρών, προς κατάψυξη και συντήρηση ή και απλή μεταφόρτωση, στα κατά περίπτωση χρησιμοποιούμενα μεταφορικά μέσα. Απόδειξη συνδρομής όρων παραγωγής και μεταφοράς Άρθρ.3.-Προς απόδειξη της συνδρομής των όρων των προηγουμένων άρθρων, ο παραλήπτης πρέπει να καταθέτει στην Τελωνειακή Αρχή, μέσω, της οποίας εισάγονται τα προϊόντα αλιείας, τα ακόλουθα δικαιολογητικά: 1.Δικαιολογητικά κατατιθέμενα εφάπαξ του έτους για το σύνολο των πραγματοποιουμένων εντός αυτού εισαγωγών. α)Βεβαίωση της Δ/νσεως αλιείας του Υπουργείου Γεωργίας, από την οποία να προκύπτει η ετήσια παραγωγική δυναμικότητα του αλιευτικού, για προϊόντα αλιείας διαφόρων κατηγοριών. Προκειμένου περί πλοίων ελληνικών συμφερόντων, η ανωτέρω Δ/νση βεβαιοί παράλληλα ότι συντρέχουν και οι προϋποθέσεις της αριθ. 92912/ 5794/1978 υπουργικής αποφάσεως, για το χαρακτηρισμό τους, ως αλιευτικών σκαφών, ελληνικών συμφερόντων. β)Υπεύθυνη δήλωση (Νόμ. 105/69) του παραλήπτη, από την οποία να προκύπτει ότι τα εισαγόμενα απ’ αυτόν προϊόντα αλιείας είναι ελληνικής παραγωγής, κατά την έννοια του άρθρ. 1 της παρούσης αποφάσεως και ότι τελεί σε γνώση των κειμένων διατάξεων, βάσει των οποίων η εισαγωγή ως ελληνικών, προϊόντων αλιείας προερχομένων από παραγωγή ξένων πλοίων ή αγορά σε αλλοδαπά αλιευτικά κέντρα, θεωρείται λαθρεμπορία, συνεπαγομένη αυστηρές ποινικές και διοικητικές κυρώσεις. 2.Δικαιολογητικά κατατιθέμενα σε κάθε μεμονωμένη εισαγωγή. α)Αντίγραφο αποσπάσματος του ημερολογίου του αλιευτικού πλοίου, από το οποίο να προκύπτει ο τόπος και το χρονικό διάστημα αλιείας, ως και η ποσότητα του αλιεύματος. Προκειμένου περί πλοίων ελληνικών συμφερόντων, αντί του ανωτέρω ημερολογίου, δύναται να κατατίθεται βεβαίωση της Ελληνικής Προξενικής Αρχής του τόπου αλιείας, ή σε περίπτωση ελλείψεως, άλλης, τοπικής δημοσίας Αρχής, στην οποία να περιέχονται ανάλογα προς τα ως άνω στοιχεία του ημερολογίου. β)Αντίγραφα των σχετικών φορτωτικών εγγράφων που εκδόθηκαν κατά τις μεταμορφώσεις των προϊόντων αλιείας στα μεταφορικά μέσα που χρησιμοποιήθηκαν για την προώθησή τους από τα αλιευτικά πεδία στη χώρα. Στις περιπτώσεις που η μεταφορά πραγματοποιείται με μεταφορικό πλοίοψυγείο, αντί των ως άνω φορτωτικών εγγράφων, μπορεί να κατατίθεται σχετικό απόσπασμα του ημερολογίου του πλοίου αυτού. γ)Αντίγραφο του ημερολογίου του υπό ελληνική σημαία ή ελληνικών συμφερόντων πλοίου, στις εγκαταστάσεις του οποίου έγινε η επεξεργασία των αλιευμάτων, στις περιπτώσεις που εισάγονται προϊόντα ή υποπροϊόντα αυτών. Άρθρ.4.-Η απόφαση αυτή να δημοσιευθεί στην Εφημερίδα της Κυβερνήσεως. (Μετά τη σελ.480,22) Σελ. 480,23 Τεύχος 728-Σελ.129 Ατέλειες υπέρ της Αλιείας 30.Ζ.ξ.2 30.Ζ.ξ.2 Ατέλειες υπέρ της Αλιείας 